stanford-oval/wikipedia huggingface dataset:
רייקיאוויק

רייקיאוויק (נקרא:רק(ה)-אויק) (באיסלנדית: Reykjavík, ‏האזנהקובץ:Is-Reykjavík.oga‏Ⓘ‏ - "מפרץ העשן") היא בירת איסלנד, והעיר הגדולה ביותר בה. רייקיאוויק היא עיר הבירה הצפונית בעולם על אף שנוק (בירת גרינלנד) צפונית יותר, זאת מכיוון שגרינלנד אינה מדינה עצמאית אלא טריטוריה אוטונומית של דנמרק. רייקיאוויק נמצאת בקו הרוחב 64°08' צפון, לא הרחק מהחוג הארקטי (ב-66°33' צפון), יש בה כ-4 שעות אור שמש מדי יום בחורף, ובקיץ הלילה בהיר כמעט כמו היום. הטמפרטורה השנתית הממוצעת בה היא C°‏ 5, הטמפרטורה הממוצעת בינואר היא C°‏ 0.4− וביולי C°‏ 11.2. אוכלוסיית רייקיאוויק בשנת 2019 מנתה 128,793 תושבים, כ־37% מאוכלוסיית איסלנד. אוכלוסיית מטרופולין רייקיאוויק בשנת 2011 מנתה 202,341 תושבים.
בקרבת העיר נמצא הר אסיאן המהווה אטרקציה תיירותית לתיירים ולתושבי העיר.
ערים תאומות

נורווגיה אוסלו, נורווגיה
ליטא וילנה, ליטא
בריטניה קינגסטון על ההול, בריטניה
ארצות הברית סיאטל, וושינגטון, ארצות הברית
קנדה ויניפג, מניטובה, קנדה
גרינלנד נוק, גרינלנד
רייקיאוויק במבט מאחד האיים
רובין (זמרת)

| --- | --- |

רובין, 2010
 לידה:  12 ביוני 1979 (בת 45) סטוקהולם, שוודיה
 שם לידה:  Robin Miriam Carlsson 
 מוקד פעילות:  שוודיה 
 תקופת הפעילות:  מ-1994
 סוגה:  סינת'פופ, דאנס-פופ, רית'ם אנד בלוז
 סוג קול:  סופרן 
 שפה מועדפת:  שוודית 
 כלי נגינה:  פסנתר, מקלדת אלקטרונית 
 חברת תקליטים:  ברטלסמן מיוזיק גרופ, RCA רקורדס, צ'ריטרי רקורדס, קוניצ'יווה רקורדס, אריולה רקורדס, BMG Sweden 
 בן או בת זוג:  Max Vitali 
 פרסים והוקרה:  פרס המוזיקה הנורדי (2019)  הפרס הגדול של המכון המלכותי לטכנולוגיה (2013)  מלגת דיקאל קרמלו (2000)  Inspiring Fifty Nordic (2016)  Musikexportpriset (2010)  בפסקה זו 2 רשומות נוספות שטרם תורגמו 
 www.robyn.com
 פרופיל ב-IMDb
 
רובין מרים קרלסון (באנגלית: Robin Miriam Carlsson; נולדה ב-12 ביוני 1979), הידועה בשמה הפרטי בלבד, רובין (Robyn), היא זמרת ויוצרת שוודית.
קריירה > 1989-1994: התחלת הקריירה

רובין החלה את הקריירה שלה בדיבוב סרטי אנימציה כגון גן עדן לכלבים. בתחילת שנות התשעים רובין נחשפה על ידי הזמרת השוודית מג'ה והחלה להיפגש עם מפיקים כמו מקס מרטין ובגיל 16 חתמה על חוזה עם חברת תקליטי RCA.
קריירה > 1995-1998: אלבום בכורה

ב-14 באוקטובר 1995 יצא אלבום הבכורה של רובין שנקרא "Robyn Is Here" הסינגל הראשון מהאלבום היה "You've Got That Somethin'" ואחריו יצא "Do You Really Want Me (Show Respect)". באוגוסט 1997 יצא הסינגל השלישי שהיה "Do You Know (What It Takes)" אחריו יצא "Show Me Love" והסינגל החמישי והאחרון מהאלבום היה "Don't Want You Back".
קריירה > 1999-2004: אלבום שני ושלישי

ב-19 במאי 1999 יצא אלבום האולפן השני של רובין אשר נשא את השם "My Truth". הסינגל הראשון היה "Electric"וב-26 ביולי יצא "Play" שהיה הסינגל השני. לאחר מכן יצא "Good Thang" והסינגל השלישי היה "My Only Reason". באוקטובר יצא סינגל אשר נועד לקדם את האלבום ונקרא "Main Thing".
ב-22 בנובמבר 2002 יצא אלבומה השלישי של רובין שהיה "Don't Stop the Music". הסינגל הראשון היה "Keep This Fire Burning" וב-11 במרץ 2003 יצא הסינגל השני והאחרון מהאלבום שהיה "Don't Stop the Music".
ב-1 ביוני 2004 יצא אלבום הלהיטים הראשון של רובין שנקרא "Robyn's Best".
קריירה > 2005-2008: אלבום רביעי

ב-27 באפריל 2005 הוציאה רובין אלבום אולפן רביעי אשר נשא את שמה ונקרא "Robyn". הסינגל הראשון היה "Be Mine!" ואחריו יצא "Who's That Girl". הסינגל הבא היה "Handle Me" ולאחר מכן יצא "Crash and Burn Girl" על מנת לקדם את האלבום. הסינגל הבא היה "Konichiwa Bitches" ואחריו יצא "With Every Heartbeat".
ב-30 באוגוסט 2006 יצא אלבום להיטים שני של רובין שנקרא "Det Bästa Med Robyn" וב-26 בנובמבר הוציאה רובין מיני אלבום ראשון אשר נקרא "The Rakamonie EP". ממנו יצא הסינגל היחידי שנקרא "Cobrastyle". לאחר מכן יצא שיתוף פעולה של רובין עם הזמר כריסטיאן פולק בשיר " Dream On".
קריירה > 2009-הווה: אלבומים חמישי עד שביעי

ב-3 בפברואר 2009 הוציאה רובין מיני אלבום שני אשר נקרא "The Cherrytree Sessions". בינואר 2010 יצא שיתוף פעולה של רובין עם הלהקה " I Blame Coco" בשיר " Caesar". שיתוף פעולה נוסף שיצא הוא השיר " The Girl and the Robot" יחד עם רויקסופ. ב-1 ביוני 2010 יצא החלק הראשון של אלבום האולפן החמישי של רובין אשר נקרא " Body Talk Pt. 1" הסינגל היחיד שיצא ממנו היה "Dancing on My Own". מהחלק השני של האלבום שנקרא " Body Talk Pt. 2 " יצא הסינגל " Hang with Me".
אלבומה השביעי של רובין נקרא " Body Talk" ויצא ב-22 בנובמבר 2010. הסינגל הראשון היה " Indestructible" ולאחר מכן יצא שיתוף פעולה של רובין עם הטדיברז בשיר " Cardiac Arrest". הסינגל השני מהאלבום היה "Call Your Girlfriend" אשר יצא ב-1 באפריל 2011. ב-7 ביוני יצא שיתוף פעולה של רובין עם הזמרת ריי ריי בשיר " Never Will Be Mine". סוף 2010 יצא מיני אלבום של רובין אשר נשא את השם " Body Talk Pt. 3".
חיים אישיים

שני הוריה של רובין היו שחקנים בעברם והיא החלה להתעניין במשחק מגיל 9. לרובין אח בשם ג'ק ואחות בשם אפי. ב-1999 הפכה רובין לנציגה של יוניצ"ף. ב-2003 החלה לצאת עם אולוף אינגר אשר היה אומן לחימה מעורבת, השניים התארסו אך נפרדו ב-2011. לאחר הפרידה החלה לצאת עם עורך הווידאו מקס ויטלי וב-2013 השניים התארסו.
ב-2024 חתמה ביחד עם 1,000 אומנים שוודים להחרים את ישראל מהאירווזיון בגין "המלחמה האכזרית בעזה".
דיסקוגרפיה > אלבומי אולפן

1995: "Robyn Is Here"
1999: "My Truth"
2002: "Don't Stop the Music"
2005: "Robyn"
2010: "Body Talk"
דיסקוגרפיה > אלבומי להיטים

2004: "Robyn's Best"
2006: "Det Bästa Med Robyn"
דיסקוגרפיה > מיני אלבומים

2006: "The Rakamonie EP"
שם שועלים יש

שָׁם שׁוּעָלִים יֵשׁ הוא שירו של קדיש סילמן. הולחן בלחן עממי.
נושא השיר הוא כינון היישוב היהודי החדש בארץ ישראל, הקמת היישובים ובניית הבתים והרחבת ההתיישבות החקלאית ברחבי הארץ, ובעיות הביטחון והקמת ארגוני המגן העבריים בתקופת השלטון העות'מאני ותקופת המנדט, המסופרים מבעד לדברי שיחתם הרצינית והמבודחת כאחד, והמעגלית, של זוג צעירים: הבחור קורא לחברתו אהובתו בכינויים מצטטים משיר השירים, כגון "תמתי", או יונת חן שלי המתכתב עם "יונתי" המקראי, לבוא ולהתקרב אליו, ואולם לבחורה שאלות רבות ושונות הנוגעות לקיום, להגנה עליו, למגורים ולחיי היומיום, ועליהן תשובות מיידעות של הבחור המנסה לרצות את אהובתו. השיר רצוף בדימויים מטפוריים: "שועלים" הם שודדים ורוצחים תושבי הארץ, "אגרשם" מתכוון לעימות חמוש, "אקדוח" הוא כל כלי נשק, "במחצלתי" הוא אתר אחסון של הנשק - במחסן חוקי או ב"סליק", סֻכָּתִי היא כל מקום מגורים, גם אם צנוע באוהל, צריף או בית אבן, ו"כרמי" הוא המתחם החקלאי שבו חי ועובד המשיב, בין שבמציאות ובין שבדמיונו.
השיר נעשה אהוד ביישוב, נהגו לשיר אותו באירועים שמחים וחגיגיים במסגרת המשפחה והקהילה, ונחשב אחד משירי התנועה הציונית. כך למשל, הוא צורף אל "פנקסי" – הספרון שהוענק לכל חבר או חברה בתנועת הנוער "השומר הצעיר" בראשיתה, מאז 1918.
קולו של החזן המפורסם משה קוסביצקי נתגלה בהיותו בן שבע (בשנת 1906) כאשר שר בערב נשף חנוכה את השיר שנקרא גם "שיר של נוטרים" (מתוך עיתון "דבר" 25.8.1961 כתבה לרגל ביקורו של החזן קוסביצקי בישראל).
שרה צ'יזיק (מגיבורות תל-חי) מספרת במכתב מעקרון בפברואר 1919  על חוויות השמירה בגן הירק, על העצבים המתוחים ,וצל העצים והגדר שנדמו לגנבים -ואז כשעלתה הלבנה החלו היא וחברתה לשיר והיא מציינת במיוחד את השיר "שם שועלים יש".
שרה ממשיכה ומתארת חוויה היתולית שהייתה קשורה לשיר זה. בעת השמירה נשמעה יללת שועל ,שרה כותבת כי הבחינה שאין זה שועל אמיתי ,היא יללה אף היא כשועל בתשובה ליללה ששמעה ואמנם לא טעתה, תוך זמן קצר נכנסו בקול צחוק השומרים שניסו להפחידן.(המכתב מעקרון פורסם יחד עם זכרונות ומכתבים אחרים שלה לאחר שנפלה. בעיתון "הצפירה"  4.6.1920).
מילות השיר

| 0 | 1 | 2 |
| --- | --- | --- |
| בּוֹאִי הֵנָּה, יַלְדָּתִי!  בּוֹאִי הֵנָּה, נִשְׁמָתִי!  בּוֹאִי הֵנָּה, תַּמָּתִי,  יוֹנַת חֵן שֶׁלִּי!    שָׁם שׁוּעָלִים יֵשׁ  בָּחוּר טוֹב שֶׁלִּי.  שָׁם שׁוּעָלִים יֵשׁ  חֲבִיבִי שֶׁלִּי.    אֲגָרְשֵׁם, יַלְדָּתִי!  אֲגָרְשֵׁם, נִשְׁמָתִי!  אֲגָרְשֵׁם, תַּמָּתִי,  יוֹנַת חֵן שֶׁלִּי!    כֵּיצַד תְּגָרֵשׁ  בָּחוּר טוֹב שֶׁלִּי?  כֵּיצַד תְּגָרֵשׁ  חֲבִיבִי שֶׁלִּי?    | בָּאֶקְדּוֹחַ, יַלְדָּתִי!  בָּאֶקְדּוֹחַ, נִשְׁמָתִי!  בָּאֶקְדּוֹחַ, תַּמָּתִי,  יוֹנַת חֵן שֶׁלִּי!    הֵיכָן אֶקְדּוֹחַ יֵשׁ  בָּחוּר טוֹב שֶׁלִּי?  הֵיכָן אֶקְדּוֹחַ יֵשׁ  חֲבִיבִי שֶׁלִּי?    בְּמַחְצַלְתִּי, יַלְדָּתִי!  בְּמַחְצַלְתִּי, נִשְׁמָתִי!  בְּמַחְצַלְתִּי, תַּמָּתִי,  יוֹנַת חֵן שֶׁלִּי!    הֵיכָן מַחְצֶלֶת יֵשׁ  בָּחוּר טוֹב שֶׁלִּי?  הֵיכָן מַחְצֶלֶת יֵשׁ  חֲבִיבִי שֶׁלִּי?    | בְּסֻכָּתִי, יַלְדָּתִי!  בְּסֻכָּתִי, נִשְׁמָתִי!  בְּסֻכָּתִי, תַּמָּתִי,  יוֹנַת חֵן שֶׁלִּי!    הֵיכָן סֻכָּה יֵשׁ  בָּחוּר טוֹב שֶׁלִּי?  הֵיכָן סֻכָּה יֵשׁ  חֲבִיבִי שֶׁלִּי?    בְּתוֹךְ כַּרְמִי, יַלְדָּתִי!  בְּתוֹךְ כַּרְמִי, נִשְׁמָתִי!  בְּתוֹךְ כַּרְמִי, תַּמָּתִי,  יוֹנַת חֵן שֶׁלִּי!    שָׁם שׁוּעָלִים יֵשׁ  בָּחוּר טוֹב שֶׁלִּי.  שָׁם שׁוּעָלִים יֵשׁ  חֲבִיבִי שֶׁלִּי...    |
הערות שוליים

↑  פנקסי, ורשה: הוצאת לוין אפשטיין, תרע"ח 1918, עמ' 46.
שארלוט רמפלינג

| --- | --- |

שארלוט רמפלינג (2016)
 לידה:  5 בפברואר 1946 (בת 78) סטורמר, אסקס, הממלכה המאוחדת 
 שם לידה:  Tessa Charlotte Rampling 
 סוגה מועדפת:  מוזיקת פופ 
 מדינה:  אנגליה אנגליה
 תקופת הפעילות:  מ-1963 
 מקום לימודים:  St. Hilda's School, Bushey 
 בן או בת זוג:  ז'אן מישל ז'אר (1978–1998)  Bryan Southcombe (1972–1976)   Jean-Noël Tassez 
 צאצאים:  Barnaby Southcombe, David Jarre 
 פרסים והוקרה:  קצינה בלגיון הכבוד (2011)  פרס האקדמיה האירופית לקולנוע לשחקנית הטובה ביותר (2015)  פרס מפעל חיים של האקדמיה האירופית לקולנוע (2015)  פרס סזאר של כבוד (2001)  פרס האקדמיה האירופית לקולנוע לשחקנית הטובה ביותר (2003)  דוב הכסף לשחקנית הטובה ביותר  קצינה במסדר האימפריה הבריטית 
 אתר אינטרנט
 פרופיל ב-IMDb
 
שארלוט רמפלינג
טסה שארלוט רמפלינג (באנגלית: Tessa Charlotte Rampling; נולדה ב-5 בפברואר 1946) היא שחקנית אנגלייה. עסקה גם בדוגמנות.
קורות חיים

רמפלינג נולדה בסטורמר שבאנגליה, אשר באסקס.
קריירה

בגיל שבע-עשרה החלה את קריירת המשחק שלה כשכיכבה בפרסומת, ועבדה במקביל כדוגמנית. בשנת 1965 קיבלה תפקיד קולנועי ראשון, שהיה ללא אזכור בכתוביות, בסרטו של ריצ'רד לסטר "The Knack... and how to get it". שנה לאחר מכן שיחקה את דמותה של מרדית' בסרט "נערה ושמה ג'ורג'י" (Georgy Girl), על פי ספרה של מרגרט פוסטר. מכאן הייתה דרכה סלולה בקולנוע הבריטי והצרפתי, והיא שיחקה בעשרות סרטי קולנוע וסדרות טלוויזיה כמו למשל בדמות האקדוחנית האנה ווילד בפרק בסדרה "הנוקמים". תפקיד יוצא דופן גילמה בסרט "שוער הלילה" (1974) בתור אסירה לשעבר במחנה ריכוז נאצי. באותה שנה שיחקה גם בתפקיד הנשי הראשי בסרט מדע בדיוני בשם "זארדוז", לצידו של שון קונרי ובבימויו של ג'ון בורמן. ב-1980 שיחקה בסרטו של וודי אלן, "אבק כוכבים".
בשנת 1987 שיחקה בסרט ליבו של אנג'ל לצידם של רוברט דה נירו ומיקי רורק ובשנת 1988 שיחקה במותחן הבלשי "מי רצח אותי?" בכיכובו של דניס קווייד
בשנת 1997 שיחקה את דודה מוד בכנפי היונה.
בשנת 2002 כיכבה בסרט הצרפתי "נשיקות צרפתיות". בשנת 2003 גילמה תפקיד ראשי בסרט "בריכת שחייה".
בשנת 2010 הופיעה רמפלינג בסרט "StreetDance 3D" לצד ניקולה ברלי ובסרט "לעולם אל תתן לי ללכת" שנעשה על פי ספר באותו שם. ב-2011 הופיעה בסרט מלנכוליה ובשנת 2013 השתתפה בעונה השמינית של הסדרה האמריקאית "דקסטר" בתפקיד ד"ר אוולין ווגל. בשנת 2015 לקחה חלק במיני-סדרת הדרמה "המרגל מלונדון" שיצר טום רוב סמית לרשת BBC. באותה שנה גם זכתה בבפרס דוב הזהב לשחקנית הטובה ביותר על תפקידה כקייט מרסר בסרט 45 שנים, ואף הייתה מועמדת לפרס אוסקר לשחקנית הטובה ביותר.
בשנת 2017 שיחקה בסרט "תחושה של סוף" של הבמאי ההודי ריטש בטרה, ובשנת 2018 שיחקה במותחן הריגול "דרור אדום" לצידם של ג'ניפר לורנס וג'ואל אדגרטון. באותה שנה שיחקה בסרט "נוכחות זרה" (אנ'), בסרט הדרמה האמריקאי "Waiting for the Miracle to Come" לצד וילי נלסון, ובסרט הצרפתי "תראו איך הם רוקדים" בדמותה של אליזבת'.
בשנת 2020 הצטלמה לסרט "בנדטה", של הבמאי ההולנדי פול ורהובן. הסרט יצא לאקרנים במהלך 2021. באותה שנה שיחקה בתפקיד ראשי לצד ג'ורג' פרייר בסרט הקולנוע "Juniper". עוד בשנת 2021, שיחקה בסרט הדרמה הצרפתי "הכול עבר בשלום" של הבמאי פרנסואה אוזון.
חיים אישיים

בשנת 1972 נישאה לשחקן בריאן סאות'קומב. הזוג חי בשלישייה עם דוגמן נוסף ונולד להם ילד. הם התגרשו בשנת 1976. בשנת 1978 רמפלינג נישאה למלחין הצרפתי ז'אן מישל ז'אר, ממנו יש לה ילד נוסף, הקוסם דייוויד ז'אר. נישואיהם התפרקו בסוף שנות התשעים כשרמפלינג גילתה בצהובונים שז'אר אינו נאמן לה.
הערות שוליים

↑  Ricardo Simich, Spy: Golden trio of Kiwi movies hitting screens, NZ Herald, ‏6 ביוני 2021
| --- | --- |
בקרת זהויות :  NLI: 987007442433705171  PLWABN: 9810578599105606  BIBSYS: 90857333  BNE: XX1060450  BnF: cb12067160h (data)  CiNii: DA17637352  GND: 118826581  ISNI: 0000 0001 1030 3556  LCCN: no97043893  LNB: 000308899  MusicBrainz: 7bcd0bdf-2a43-4d0f-8373-fefc31469e4d  NDL: 00621344  NKC: pna2007370830  NLA: 40714576  NLK: KAC2020L1848  NTA: 071744592  RERO: 02-A003726068  SNAC: w6n89zk3  SUDOC: 028939735  Trove: 1109793  VIAF: 85111763   WorldCat (עם VIAF): 85111763
רכישה ממונפת

רכישה ממונפת (באנגלית: Leveraged buyout, בקיצור LBO) היא רכישה של השליטה בחברה תוך שימוש מוגבל באמצעיו העצמיים של הרוכש, והתבססות בעיקר על הון זר, קרי באמצעות נטילת הלוואה או הנפקת איגרות חוב. עסקאות באמצעות רכישה ממונפת, המשתמשות באסטרטגיית המינוף הפיננסי, שכיחות מאוד בעולם המיזוגים והרכישות בעשרות השנים האחרונות. מטרתן העיקרית להגדיל את הרווח בהשוואה לרווח שהיה מושג ברכישה שאינה ממונפת.
מאפיינים של רכישה ממונפת

רכישה ממונפת מבוססת על כך שהתשואה הנדרשת על הון זר (קרי, הריבית על ההשקעה) נמוכה יחסית לתשואה הכוללת בעסקה, וכך התשואה על הונו של הרוכש המושקע בעסקה גבוהה יותר. העלאת אחוזי הרווח של המשקיע מתרחשת כאשר זה רוכש חברה בסכום מסוים שמורכב מהון עצמי (כספו של המשקיע) ומהון זר (למשל, כספי הלוואה). במשך הזמן, החברה - שנרכשה בתור השקעה - ממשיכה להרוויח כסף והמשקיע משלם את חובו למלווה בתוספת ריבית מתאימה, לאחר פרק זמן שנקבע מראש. החל מסוף אותה תקופה ממשיכה החברה להרוויח כפי שהייתה לולא היה המימון נסמך על המנוף הפיננסי, אולם הרווחים שמצטברים בקופת החברה מהווים בסופו של דבר אחוז גדול יותר מההון העצמי שהושקע מלכתחילה על ידי המשקיע.
פעמים רבות משתמש הרוכש גם באמצעיה העצמיים של החברה הנרכשת, על ידי חלוקת דיבידנד לאחר הרכישה.
הוא עשוי גם ליזום מהלך של התייעלות בחברה, על ידי קיצוץ הוצאות וסגירת פעילויות מפסידות. כאשר הרכישה שמתבצעת אינה ממונפת, הרווחים של החברה שנרכשה כחלק מערכה של החברה מהווים את אחוזי הרווח שלה, ועל כן - בגלל שמלוא הסכום הושקע מתוך הונו העצמי של המשקיע - אחוזי הרווח נמוכים יותר מאשר אם המשקיע היה מפעיל מינוף. לו היה מופעל מינוף פיננסי ברכישה דומה, אחוזי הרווח היו גדולים יותר לאחר החזר ההלוואה (משום שהסכום ההתחלתי שהושקע מההון העצמי קטן יותר).
לפי משפט מודיליאני-מילר בעולם עם מיסים, מגן המס על הרכישה הממונפת מגדיל את ערכה של החברה. מכיוון שרווחי החברה חייבים במס ואילו החזרי ריבית עבור חוב אינם חייבים במס, ערכו של תזרים מזומנים מהוון יוצא עבור המלווה יהיה גדול יותר (ולכן גם מגן המס יהיה גדול יותר) מאשר תזרים מזומנים זהה שנכנס לרווחי החברה.
רכישות נכסים באמצעות מינוף פיננסי נפוצות כיום הן בחברות פרטיות והן בחברות ציבוריות שנסחרות בבורסה לניירות ערך.
דוגמאות

מספר לא קטן של חברות בישראל נרכשו באמצעות רכישה ממונפת. הבולטת שביניהן היא מפעילת הסלולר פרטנר, שנרכשה ב-2009 על ידי חברת סקיילקס באמצעות שילוב של הון עצמי, הלוואה בנקאית, הלוואה מהמוכרים ובעיקר - הנפקת איגרות חוב.
במקרה של פרטנר, ירידה חדה בערך החברה ב-2012 הביאה למצב בו יכולתה של החברה לעמוד בפרעון איגרות החוב נפגעה קשות. שערי איגרות החוב שלה ירדו בעשרות אחוזים.
רכישה ממונפת של ההנהלה

מקרה פרטי של עסקאות ממונפות הוא עסקה של רכישת השליטה על ידי הנהלת החברה (MBO - Management Buyout). עסקאות MBO ייחודיות באופיין, שכן הן מציבות את ההנהלה בפוזיציה בילטראלית הקרויה בעגה המשפטית בעיית הנציג: מצידה האחד, ההנהלה, כרוכשת פוטנציאלית המייצגת את האינטרסים האישיים שלה ומצידה השני כמייצגת האינטרסים של כלל בעלי המניות בהליך מכירת החברה. עקב כך קיים חשש אפשרי מפני ניגוד עניינים, הואיל ובמקרים מסוימים, גורמי ההנהלה המתכננים השתלטות על החברה, יכולים להביא לירידת הערכת שוויה בסמוך למועד רכישתה. לחלופין, גורמי ההנהלה בחברה (לרבות הדירקטורים בה) עלולים להשפיע על מדיניות חלוקת הרווחים שנצברו בקופתה כדיבידנד עד למועד הרצוי לפי עניינם האישי מסוג ההחלטות שמסורות לדירקטוריון החברה.
רכישה ממונפת של ההנהלה > פרשת ירדן

בשנת 2007 נתבקש השופט גדעון גינת מבית המשפט המחוזי בחיפה להכריע בשאלת חוקיותה של עסקת MBO בחברה פרטית. מימונה של הרכישה התאפשר באמצעות הכרזה על חלוקת דיבידנד בסכום חריג בגובהו, מיד לאחר החתימה על העסקה, כך שחלקו של המנכ"ל הרוכש בנתח הכולל שהחברה חילקה, היה זהה לסכום התמורה שהתחייב לשלם בעבור מניותיה. בית המשפט המחוזי בחיפה ראה ברכישת המניות ובחלוקת הדיבידנד בסמוך אליה פעולה אחת מורכבת של רכישת המניות בחברה באמצעות משאביה - פעולה שהקימה חשש ממשי לקיומו של עניין אישי בהחלטה על חלוקת הדיבידנד.
ביסוד פסק הדין בערכאה המחוזית, עמדה מחלוקת משפטית בין שני מומחים מוערכים מן האקדמיה לתחום דיני החברות: האחד, פרופ' זוהר גושן, והשני, פרופ' אוריאל פרוקצ'יה. פסק הדין אימץ את עמדתו של פרוקצ'יה, לפיה ההכרזה על חלוקת הדיבידנד היוותה שלב אינטגרלי ומתוכנן בעסקת רכישת המניות, ומנגד דחה את חוות דעתו של גושן, לפיה כשרות עסקת רכישת המניות ראויה להיבחן באספקלריה של כשרות חלוקת הדיבידנד. נוכח האושיות המעורבות בפרשה, המחלוקת האקדמית התעצמה והביאה מומחים נוספים לפרסום עמדתם המשפטית בעיתונות.
ב-1 בדצמבר 2011 ניתן על ידי בית המשפט העליון, ביושבו כערכאת ערעור, פסק דין, החותם את מסכת ההתדיינויות בין הצדדים והמביא את המחלוקות העובדתיות והמשפטיות שביניהם לכלל סיום באמצעות ביטול פסק דינו של בית המשפט המחוזי בחיפה ואישורו של פסק הבוררות תוך הטלת סודיות מלאה על תוכנו. באוגוסט 2012 פורסם מאמר ביקורת שמבקר את החלטת בית המשפט העליון לבטל (בלא שנשמע הערעור לגופו) את הלכת ירדן. לימים, בסוף שנת 2016, ניתן פסק דינו של בית המשפט העליון בעניין כשרות החלטת חלוקת הדיבידנדים שבוצעה בחברת בזק אגב עסקת רכישה ממונפת (ע"א 7735/14 ורדניקוב נ' אלוביץ (28.12.2016)), שבמסגרתו נדונה גם פרשת ירדן ונסיבותיה המיוחדות.
רפאע

| --- | --- |

 מדינה:  בחריין בחריין
 מחוז:  מחוז הדרום (בחריין) מחוז הדרום
 חבל ארץ:  האי הגדול בבחריין
 תאריך ייסוד:  המאה ה-18
 שטח:  41 קמ"ר
 גובה:  43 מטרים
 אוכלוסייה:  ‏
  ‑ בעיר:  115,495 (2012)
 קואורדינטות:  26°07′48″N 50°33′18″E﻿ / ﻿26.13°N 50.555°E﻿ / 26.13; 50.555 
 אזור זמן:  UTC +3
  מפת מיקום  מפה מפורטת   (למפת בחריין מוגדלת) מנאמה מוחארק עוואלי עיסא ג'בל א-דוחן איי חוואר  דורת אל-בחריין קטר ערב הסעודית  ערב הסעודית  מפרץ בחרייןרפאע(למפת בחריין רגילה) מנאמה מוחארק עוואלי עיסא ג'בל א-דוחן איי חוואר  דורת אל-בחריין קטר ע ר ב  ה ס ע ו ד י ת  מפרץ בחרייןרפאע  he tabBackground:;tabBorder:#aaa;defaultTab:0;
 
רִפאע (בערבית: الرفاع) היא העיר השנייה בגודלה בממלכת בחריין. העיר מחולקת לשני רבעים - רפאע המזרחית ורפאע המערבית. העיר ממוקמת ברובה במחוז הדרום ועד לשנות העשרה של המאה העשרים ואחת הייתה ממוקמת במחוז המרכז, אותו סיפחו מחוז הבירה ומחוז הדרום. רוב תושבי העיר הם מוסלמים סונים. העיר גדלה במהירות: במפקד האוכלוסין ב-2001, האוכלוסייה מנתה כ-79,550 ובמפקד בשנת 2008 הוערכה אוכלוסייתה בכ-111,000.
רפאע היא העיר הגדולה ביותר בשטחה בבחריין.
היסטוריה

רפאע הייתה בעבר היישוב המרכזי באי בחריין, עד שהוחלפה במנאמה במהלך המאה ה-19.
רפאע המזרחית

רפאע המזרחית ידועה כמקום בילוי בבחריין, אטרקציה אחת ידועה היא מבצר רפאע, אשר ידוע גם בשם מבצר השייח' סלמאן בן אחמד אל פתח. ברובע יש כמה קניונים ושתי שדרות קניות עיקריות; בזאר רפאע (سوق الرفاع, סוק א-רפאע) והרחוב בוקווארה שמוביל אל השוק.
מתחם רפאע ויוז, שנוסד על ידי חברת הנדל"ן ארקפיטה, הוא מרכז מגורים ומסחר גדול. הפרויקט כולל אגמים מלאכותיים, בית ספר בינלאומי, אזורים מסחריים, מרכולים, ותהיה גישה לאוניברסיטה המלכותית לנשים שנפתחה ב-2006.
לולו היפרמרקט הוא מרכול ענק, תוספת טובה למרכזים המסחריים המתפתחים בקצב מואץ ביותר במקום. הרובע הוא בית למועדון כדורגל איסט רפאע מועדון המשחק בליגת העל של בחריין.
רפאע המערבית

רפאע המערבית היא ברובה אזור מגורים. חלק מהמשפחה השלטת, שרים ומשקיעים עסקיים גרים שם. מלך בחריין חמד בן עיסא אאל ח'ליפה גר שם, כמו גם ראש הממשלה, ח'ליפה בן סלמאן אאל ח'ליפה. מגדל השעון המפורסם של רפאע ממוקם במרכז הרובע. הרובע הוא בית למועדון הכדורגל וסט רפאע, המשחק בליגת העל של בחריין.
ספורט

ברפאע המזרחית נמצא האצטדיון הלאומי של בחריין, שבו משוחקים רוב משחקי כדורגל ואירועי הספורט החשובים בבחריין. לכל אחד מחלקי העיר יש מועדון כדורגל משלו ואצטדיון משלו.
הערות שוליים

↑  ROYAL UNIVERSITY FOR WOMEN
ריקארדו זנלה

ריקארדו זנלה (איטלקית Riccardo Zanella;‏ 1875 - 30 במרץ 1959) היה נשיא מדינת פיומה החופשית שהתקיימה בעיר רייקה, כיום בקרואטיה, מ-1920 ועד שאיטליה השתלטה עליה ב-3 במרץ 1922.
הוא נבחר לפרלמנט ההונגרי ב-1905 והחל לקדם את רעיון עצמאותה של העיר. ב-12 בנובמבר 1920, נחתם הסכם רפאלו (1920) שייעד את רייקה להיות מדינה חופשית כפי שהציע נשיא ארצות הברית וודרו וילסון. בבחירות שנערכו ב-1921 נבחר זנלה לנשיא המדינה והחל לכהן בתפקידו ב-5 באוקטובר 1921. הוא נשא בתפקיד משך חמישה חודשים בלבד, ולאחר שהודח יצא לגלות. שנתיים לאחר מכן סופחה העיר לאיטליה באופן רשמי.
לקראת סופה של מלחמת העולם השנייה דרש זנלה להקים את מדינת פיומה החופשית שוב אך הוא לא זכה לתמיכה, ולאחר שהעיר שוחררה על ידי הצבא היוגוסלבי ב-3 במאי 1945 היא סופחה ליוגוסלביה.
ראו גם

רייקה
שארלי גול

| --- | --- |
שארלי גול, 1998
שארלי גול, 1998
 לידה:  8 בדצמבר 1932 Pfaffenthal, לוקסמבורג 
 פטירה:  6 בדצמבר 2005 (בגיל 72) לוקסמבורג, לוקסמבורג 
 כינוי:  מלאך ההרים
 גובה:  173 ס״מ 
 משקל:  64 ק"ג 
 תחום:  כביש
 התמחות:  מטפס
 הישגי שיא:  ניצחון בטור דה פראנס (1958) 2 ניצחונות בג'ירו ד'איטליה (1956,1959)  מדליית ארד במשחקים האולימפיים
 
שארלי גול (מימין) וז'אק אנקטיל בג'ירו ד'איטליה של 1959
שארלי גול (באנגלית: Charly Gaul;‏ 8 בדצמבר 1932 - 6 בדצמבר 2005) היה רוכב אופניים לוקסמבורגי. הוא היה אחד מרוכבי האופניים הבולטים ביותר בשנות ה-50 של המאה העשרים. אף על פי שהיה בעל יכולת גם ברכיבה נגד השעון, התפרסם במיוחד בכישורי הטיפוס שלו ונודע בכינוי "מלאך ההרים" (L'Ange de la montagne). הישגיו הגדולים ביותר היו ניצחונו בטור דה פראנס ב-1958 ושני ניצחונותיו בג'ירו ד'איטליה בשנים 1956 ו-1959. גול נודע במיוחד ביכולתו הגבוהה בתנאי קור ורטיבות וניצל יכולת זו לתקיפת יריביו למרוץ כשתנאים אלו התקיימו. בנוסף להצטיינותו במרוצי הכביש הצטיין גול גם בתחום מרוצי הסייקלו קרוס. גול העדיף לרכוב בהרים כשהוא מדווש במהירות גבוהה ובהילוך נמוך והצטיין בבריחות ארוכות בהרים בהן רכב לבדו.
גול נולד בעיר לוקסמבורג כבן למשפחת קצבים ועבד כקצב עד שהפך לרוכב מקצועני בשנת 1953. כבר בעת היותו חובב, ב-1952, הוא סיים שני בטור של אוסטריה וזכה לניצחונו הראשון במרוץ בהשתתפות רוכבים מקצוענים ב-1953 בלוקסמבורג. כמו כן, הוא סיים שני באותה שנה במרוץ הדופינה ליברה. ב-1954 הוא סיים במקום השני באליפות ארצו, מרוץ בו זכה שש פעמים בהמשך הקריירה שלו, זכה בקטע במרוץ הדופינה ליברה וזכה במדליית הארד באליפות העולם.
שנותיו הראשונות בטור דה פראנס ובג'ירו ד'איטליה

גול זינק לראשונה טור דה פראנס בשנת 1953 אך נטש את המרוץ כבר בקטע השישי. גם בשנת 1954 הוא נטש את המרוץ, הפעם בקטע ה-12. אולם, ב-1955 הוא כבר הטביע חותמו על המרוץ עת זכה בניצחון בשני קטעים. בראשון שבהם בהרי האלפים, בקטע אשר עבר את הפסגות המפורסמות של הטלגרף והגליבייה והסתיים בבריאנסון ניצח גול בהפרש של מעל 13 דקות לאחר שהוביל לכל אורך הקטע. הניצחון השני היה בפירנאים לאחר שתקף את מוביל המרוץ, לואיזון בובה וגבר עליו. בסיום המרוץ זכה גול בתואר מלך ההרים ובמקום השלישי בדרוג הכללי (המנצח היה לואיזון בובה).
גול זכה להשגו הגדול הראשון כשניצח במרוץ הג'ירו ד'איטליה ב-1956. הוא זכה גם בשלושה ניצחונות בקטעים בודדים במרוץ. באחרון שבהם, שנערך בהרי הדולומיטים והסתיים במונטה בונדונה שליד טרנטו, תוך מאבק בסופת שלגים הוא גבר על יריביו בהפרש של כמעט שמונה דקות וטיפס מהמקום ה-11 בדירוג הכללי, אל המקום הראשון. באותו יום חורפי קשה, נטשו 46 רוכבים מתוך 89 המשתתפים, שנותרו בג'ירו בשלביו המאוחרים, את המרוץ. קטע זה, אשר קבע כמעט לבדו את תוצאת המרוץ, נכנס להיסטוריה כאחד משיאי הג'ירו ד'איטליה בכל הזמנים. מארגן הטור דה פראנס באותה עת, ז'אק גודה, התייחס אל קטע זה ואמר: "יום זה עלה על כל דבר שראינו עד עתה במונחי כאב, סבל וקושי".
בטור דה פראנס באותה השנה היה המצב שונה. גול צבר פיגור של כ-30 דקות אחרי ששת הקטעים הראשונים במרוץ. גם יכולתו הגבוהה בהרים אשר זיכתה אותו שוב בניצחון בתואר מלך ההרים הביאה אותו בסיום למקום ה-13 המאכזב, בפיגור של 32 דקות אחרי המנצח רוז'ה וולקוביאק. גול זכה בשני קטעים במרוץ זה. הראשון היה קטע אישי נגד השעון במעלה הר והשני היה בקטע הררי שהסתיים בגרנובל.